2021-ci il üçün Sumqayıt şəhər İcra Hakimiyyətinin etik məsələlər üzrə illik hesabatı

Ölkə rəhbərliyi tərəfindən dövət qulluqçularının etik davranış qaydalarına əməl edilməsi məqsədilə bir sıra məqsədyönlü tədbirlər həyata keçirilmiş, dövlət proqramları qəbul edilmiş, ən müasir tələblərə cavab verən qanunvericilik bazası yaradılmışdır.

Dövlət qulluqçusu öz fəaliyyətində insan və vətəndaş hüquqları və azadlıqlarına hörmət, qanunçuluq, humanizm və digər demokratik prinsipləri, yüksək etik davranış normalarını rəhbər tutmağa borcludur.

İlk öncə qeyd olunmalıdır ki, dövlət qulluqçularının fəaliyyəti ilə bağlı şəhər rəhbərliyi tərəfindən keçirilən müşavirələrdə verilən tapşırıq və tövsiyələrdə əsasən korrupsiya ilə əlaqədar hüquqpozmalarla bağlı ərizə və şikayətlərin obyektiv araşdırılması, elektron poçt vasitəsi ilə ərizə və şikayətlərin qəbulu işinin təşkili, məlumat əldə edilməsi qaydalarının və üsullarının təkmilləşdirilməsi, hesabatlılığın təmin edilməsi, içtimaiyyətlə əlaqələrin gücləndirilməsi, dövlət orqanlarına içtimai etimadın artırılması məqsədi ilə onların fəaliyyəti üzrə təbliğat işinin təşkil edilməsi, dövlət qulluqçularının qeyri-etik davranışı barədə şikayətetmə imkanlarının genişləndirilməsi kimi məsələlər əksini tapmışdır.

Sumqayıt şəhər İcra hakimiyyəti aparatın, tabeçilikdə olan idarə və təşkilatların fəaliyyəti barədə vətəndaşların sərbəst informasiya əldə etmələrinə şərait yaradılması məqsədilə bir sıra məqsədyönlü tədbirlər həyata keçirmişdir. Belə ki, dövlət qurumlarının fəaliyyəti, görülən işlər və keçirilən tədbirlər haqqında kütləvi informasiya vasitələrində müntəzəm olaraq xəbərlər, müsahibələr və digər məlumatlar geniş şəkildə işıqlandırılır, mütəmadi qaydada sakinlərlə rəhbər işçilərin görüşləri keçirilir və vətəndaşlara ətraflı məlumatlar verilir.

Şəhər İcra Hakimiyyətinin bu sahədə fəaliyyətinin əsas prinsiplərini ilk növbədə vətəndaşların pozulmuş hüquq və azadlıqlarının bərpası, onların qanuni maraqlarının və hüquqlarının qorunması ilə bağlı ərizə, şikayət və digər müraciətlərinə mövcud qanunvericiliyin tələblərinə müvafiq qaydada və öz səlahiyyətləri çərçivəsində vaxtında, hərtərəfli və effektiv baxılması işini daha da təkmilləşdirmək, müraciət edən vətəndaşların qaldırdıqları məsələlərin real həllinə nail olmaq, əhalinin hüquqi maarifləndirilməsi, sakinləri narahat edən sosial məsələlərin yerində həlli məqsədilə onlarla müntəzəm olaraq görüşlərin keçirilməsi təşkil edir.

Bu sahədə işin günün tələblərinə uyğun qurulması, vətəndaşların müraciətlərinə, xüsusilə onların hüquq və azadlıqları ilə bağlı şikayətlərinin qanuna müvafiq qaydada və hərtərəfli araşdırılması ilə bağlı məsələlər Sumqayıt şəhərində fəaliyyət göstərən dövlət idarə və təşkilatlarının rəhbərlərinin, o cümlədən aparat işçilərinin iştirakı ilə müntəzəm olaraq keçirilən iclaslarda gündəlik məsələ kimi müzakirə olunur və şəhər rəhbərliyinin daimi nəzarətində saxlanılır.

Qeyd olunanlarla yanaşı vətəndaşların ərizə və şikayətlərinin şəhər rəhbərliyinə birbaşa çatdırılması işinin qurulması məqsədilə Sumqayıt şəhər İcra hakimiyyəti başçısı aparatında qaynar xəttin (164 nömrəli telefon xətti) daimi fəaliyyətdə olması ilə yanaşı, şəhər İcra hakimiyyətinin rəsmi İnternet səhifəsi ([www.sumqayit-ih.gov.az](http://www.sumqayit-ih.gov.az)) əhalinin istifadəsindədir. Vətəndaşlara hüquq və azadlıqlarının pozulması, xüsusilə dövlət qulluqçularının qeyri-qanuni hərəkətləri barədə şikayətetmə imkanlarının genişləndirilməsi məqsədilə istər qaynar xəttə, istərsə də elektron ünvana daxil olan məlumatlar dərhal araşdırılır və müvafiq ölçülər götürülür.

Şəhər İcra Hakimiyyətinə daxil olan ərizə və şikayətlərdə qaldırılan məsələlərin əksər hallarda müsbət həll olunmasının, vətəndaşların problemlərinə həssaslıqla yanaşılmasının digər bir nəticəsi də ondan ibarətdir ki, keçən illərlə müqayisədə vətəndaşların ölkə rəhbərliyinə və mərkəzi icra hakimiyyəti orqanlarına birbaşa müraciətlərinin sayı nəzərə çarpacaq dərəcədə azalmışdır.

Şəhər İcra hakimiyyətinə daxil olan müraciətlər insan və vətəndaş hüquq və azadlıqlarının təmin olunması məqsədilə müfəssəl araşdırılır. Dövlət qulluqçularının qeyri-etik davranışı ilə əlaqədar şəhər İcra hakimiyyətinə müraciət edən bütün vətəndaşların rəhbər vəzifəli şəxslər tərəfindən qəbulu təmin edilir.

Sumqayıt şəhərinin yerli televiziya kanalında və mətbuat orqanlarında mütəmadi olaraq şəhər İcra hakimiyyətinin fəaliyyətini əks etdirən hesabat-məruzələri və video materiallar hazırlanaraq ictimaiyyətə təqdim olunur.

Qeyd olunanlarla yanaşı vətəndaşların hüquq və azadlıqlarının qorunması sahəsində maarifləndirmə xarakterli tədbirlərin keçirilməsi diqqət mərkəzində saxlanılmışdır.

Respublika və şəhər rəhbərliyi tərəfindən qəbul edilən qərarlar barədə izahat işinin aparılması şəhər rəhbərliyinin və digər dövlət qurumlarının rəhbərlərinin şəhər sakinləri ilə müntəzəm olaraq keçirdikləri görüşlərdə daim diqqət mərkəzində saxlanılır. Eyni zamanda şəhər rəhbərliyinin və digər dövlət qurumlarının rəhbərlərinin iştirakı ilə yerli «Dünya TV» televiziya kanalında canlı yayımla keçirilən verilişlərdə də izahat işi aparılır, sakinlərin çoxsaylı suallarına ətraflı cavablar verilir.

Şəhər İcra hakimiyyəti başçısı aparatının işçiləri «Dövlət qulluqçularının etik davranışı haqqında» 31 may 2007-ci il tarixli, 352-IIIQ nömrəli Azərbaycan Respublikasının Qanunu ilə tanış edilmiş, adı çəkilən Qanunun tələbləri haqqında ətraflı izahat işi aparılmışdır.

Dövlət qulluqçularının peşəkarlığının artırılması daim diqqət mərkəzində saxlanılır. Bu məqsədlə dövlət qulluqçularının iştirakı ilə çoxsaylı dəyirmi masalar, treninqlər, müxtəlif kurslar və digər tədbirlər həyata keçirilir. Şəhər İcra hakimiyyətinin işçilərindən hər il bir nəfər Prezident yanında İdarəetmə Akademiyasında təhsil almaq üçün göndərilir.

Dövlət orqanlarında qulluğun nüfuzunun artırılması üçün layiqli namizədlərin dövlət qulluğuna cəlb edilməsi, milliyətindən, dilindən, cinsindən, sosial mənşəyindən, əmlak vəziyyətindən, yaşayış yerindən, dinə münasibətindən asılı olmayaraq müvafiq vəzifənin tələblərinə uyğun peşə hazırlığına malik olan vətəndaşların dövlət qulluğuna cəlb edilməsi, dövlət qulluqçularının vəzifə borclarını yerinə yetirərkən səylə çalışması üçün mükafatlandırılması, xidmətdə peşəkarlıq səviyyəsinin artırılması, vəzifə borcuna sədaqətliliyin aşılanması istiqamətində işlər aparılır.

Ərazi idarəetmə və yerli

özünüidarəetmə orqanları

ilə iş şöbəsinin müdiri Gündüz Əliyev